**2020 жылдың наурыз айындағы шешімдерді қабылдау үдерістері туралы жұртшылықтың ақпаратқа қол жетімділігі бойынша жергілікті атқарушы органдар интернет ресурстарының жұмысына талдау**

Қазақстан Республикасы Экология, геология және табиғат ресурстары минисрлігі мемлекеттік органдар интернет ресурстарында шешімдерді қабылдау үдерістері туралы жұртшылықтың ақпаратқа қол жетімділігіне тұрақты мониторинг пен жұртшылықтың пікірі есебінің нәтижесінде келесіні атап өтеді.

Облыстардың және республикалық маңызы бар қалалардың жергілікті атқарушы органдарының аумақтық Табиғи ресурстар және табиғатты пайдалануды реттеу басқармаларының ресми интернет ресурстарында (бұдан әрі - ЖАО) жүргізілген мониторинг қорытындысы бойынша, ҚР ҚОҚ Министрінің 2007 жылғы 7 мамырдағы бұйрығымен бекітілген «Қоғамдық тыңдауларды өткізу қағидаларына» (бұдан әрі - Қағидалар) сәйкес:

* **88**– хабарландыру;
* **11**– хаттама;

оның ішінде:

бұзушылықтар – **56**;

* **5 -** хабарландыру бойынша;
* **46** - хаттама бойынша.

|  |  |  |  |  |  |  |  |
| --- | --- | --- | --- | --- | --- | --- | --- |
| **№**  **р/с** | **ЖАО** | **Орналастыру** | | **Бұзушылық** | | | |
| **Хабарландырулар** | **Хаттамалар** | *Хабарландырулар* | ***Хаттамалар*** | | |
| 7 ж.к кешіктіріп салынған | Орналастыру күні көрсетілмеген | *Хаттамалар жоқ* |
| 1 | Нұр-Cұлтан қ. | 7 | 3 | 0 | 0 | 0 | 0 |
| 2 | Алматы қ. | 7 | 14 | 0 | 0 | 0 | 11 |
| 3 | Ақмола | 8 | 12 | 0 | 0 | 0 | 4 |
| 4 | Ақтөбе | 17 | 18 | 0 | 0 | 0 | 0 |
| 5 | Алматы | 3 | 15 | 1 | 0 | 0 | 13 |
| 6 | Атырау | 11 | 5 | 0 | 0 | 0 | 0 |
| 7 | ШҚО | 1 | 5 | 1 | 0 | 0 | 0 |
| 8 | БҚО | 1 | 2 | 0 | 0 | 0 | 0 |
| 9 | Жамбыл | 3 | 5 | 0 | 2 | 2 | 1 |
| 10 | Қарағанды | 3 | 6 | 1 | 0 | 3 | 3 |
| 11 | Қостанай | 5 | 6 | 1 | 0 | 0 | 3 |
| 12 | Қызылорда | 0 | 2 | 0 | 0 | 0 | 2 |
| 13 | Маңғыстау | 7 | 7 | 0 | 0 | 0 | 0 |
| 14 | Павлодар | 7 | 8 | 0 | 1 | 0 | 0 |
| 15 | СҚО | 6 | 2 | 0 | 0 | 0 | 0 |
| 16 | Түркістан | 2 | 0 | 1 | 0 | 0 | 0 |
| 17 | Шымкент қ. | 0 | 1 | 0 | 0 | 0 | 1 |
| **Наурыз айының қорытындысы** | | **88** | **111** | **5** | **3** | **5** | **38** |
|  |  |  |

Қоғамдық тыңдауларды өткізу туралы ақпаратты орналастыру бойынша (хабарландыру жариялау 20 күннен кем емес) Қағиданың 12-тармағының талаптары бойынша бұзушылықтар келесі ЖАО байқалады:  *Түркістан облысы (1).*

ЖАО интернет ресурсында хаттамаларды орналастыруға қатысты Қағидалардың 19 және 28 т. талаптар бұзылғаны анықталды (хаттамалар орналастырылмаған)*: Алматы қ. (11), Шымкент қ. (1), Ақмола обл. (4), Алматы обл. (13), Жамбыл обл. (1), Қарағанды обл. (3), Қостанай обл. (3), Қызылордая обл. (2)* және де хаттманың салыну уақыты бұзылған (7 жұмыс күнінен кешіктіріп*): Жамбыл обл. (2), Павлодар обл. (1).*

Сонымен бірге хаттаманың орналастыру уақыты көрсетілмей салынғаны анықталды: *Жамбыл обл.* *(2), Қарағанды обл. (3).*

Сонымен қатар, күнделікті скриншот жасау арқылы жүргізіліп отыратын «Қоғамдық тыңдаулар» айдарының бақылауы, а.ж. наурыз айында *Алматы обл. (1), ШҚО (1), Қарағанды обл. (1), Қостанай обл. (1)* хабарландырулардың соңғы мониторинг жасалған күнен кейін орналастырылғаны анықталды. Яғни, соңғы жүргізілген мониторинг кезінде хабарландырулар орналастырылмаған болатын, алайда қайталап жүргізілген мониторингтің нәтижесінде хабарландырулардың өтіп кеткен күнмен орналастырылғаны анықталды.

Алайда, былтырғы жылғы осы уақытпен салыстырғанда қазіргі таңда Қағиданың талаптарын орындау бұзушылықтарының анағұрлым азайғандығы байқалады. Төменде 2019 ж. және 2020 ж. наурыз айларының салыстырмалы динамикасы көрсетілген.

Графикте көрсетілгендей Нұр-Сұлтан қ., Ақтөбе, Атырау, Батыс-Қазақстан, Солтүстік-Қазақстан облыстарында 2020 жылы бұзушылықтар жоқ, ал басқа облыстарда бұзушылықтардың біраз азайғандығы байқалады.

Осыған байланысты, ЖАО осы бұзушылықтарды жоюға байланысты қажетті шараларды қолдану және қоғамдық тыңдаулар туралы ақпаратты орналастырған кезде Қағидалардың талаптарын сақтау керек.